Sover på gata i protest | Utrop
Hjem Nyheter Nytt Sover på gata i protest
Sover på gata i protest
I morgen, torsdag 30. behandles et forslag om tiltak for asylsøkere i Trondheim. Markeringen holdes for å støtte opp om lokalpolitikerne i
Trondheims initiativ, for å vise solidaritet med ofrene for regjeringens asylpolitikk, og markere motstand mot den umenneskelige behandlingen personer i nød utsettes for.
"Den sittende regjering har innført restriksjoner i asylpolitikken som innebærer at mennesker blir satt på gata uten mat eller tak over hodet. Man kan ikke tilsidesette alle menneskelige hensyn til fordel for oppnåelse av innvandringspolitiske mål. Menneskeverd og rettigheter må gå foran ideen om en "effektiv asylpolitikk". Vi krever at regjeringen forholder seg til asylsøkere som mennesker, ikke tall i en statistikk.", mener organisasjonene bak aksjonen.
Ungdomsorganisasjonene Senterungdommen, Rød Ungdom, Sosialistisk Ungdom, PRESS- Redd Barna Ungdom, Arbeidernes Ungdomsfylkning og SOS rasisme setter seg imot regjeringens uverdige behandling av mennesker som rammes av dagens asylpolitikk. Et bredt spekter av kommunepolitikere har også reagert sterkt på regjeringens praksis i denne saken.
"Dagens asylvesen bryter menneskerettigheter systematisk, rekken med overgrep er skremmende lang. At mennesker fryser eller sulter i hjel i Solbergs regi, er noe vi ikke kan godta", mener talsperson for aksjonen, Heidi Brynildsen Grande, leder i PRESS- Redd Barna Ungdom.
Kravet bak markeringen er at regjerningen endrer sin praksis.
Organisasjonene oppfordrer kommuner til å nekte å gå med på regjeringens instruks om å kaste asylsøkere på dør.
Torsdagens markering er også ment som en støtteerklæring til politikerne i Trondheim, den første kommunen som har bestemt seg for å ta ansvar i saken. Det er annonsert en enighet mellom et flertall i bystyret der for å tilby mat og husly til asylsøkere som har blitt kastet på gaten. Forslaget behandles i Trondheim bystyre torsdag 30. september.
Aksjonen starter klokken 19.00 onsdag 29.09. Den varer til folk kommer på jobb neste dag. Lignende aksjoner gjennomføres i Bodø, Sandnes og Trondheim.